Der Ätti seit:  Du guete Burst, 's cha frili si, was meinsch?  's chunnt allesjung und neu, und alles schliicht  sim Alter zue, und alles nimmt en End,  und nüt stoht still. Hörsch nit, wie 's Wasser ruuscht,  und siehsch am Himmel obe Stern an Stern?  Me meint, vo  alle rüehr sie kein, und doch  ruckt alles witers, alles chunnt und goht.  Je, 's isch nit anderst, lueg mi a, wie d'witt.  De bisch no jung; Närsch, ich bi au so gsi,  jez würd's mer anderst, 's Alter, 's Alter chunnt,  und woni gang, go Gresgen oder Wies,  in Feld und Wald, go Basel oder heim,  's isch einerlei, i gang im Chilchhof zue  briegg, alder nit! und bis de bisch wien ich,  e gstandne Ma, se bini nümme do,  und d'Schof und Geiße weide uf mi'm Grab.  Jo wegerli, und 's Hus wird alt und wüest;  der Rege wäscht der's wüester alli Nacht,  und d'Sunne bleicht der's schwärzer affi Tag,  und im Vertäfer popperet der Wurm.  Es regnet no dur d'Bühni ab, es pfift  Der Wind dur d'Chlimse. Drüber tuesch du au  no d'Auge zue; es chömme Chindeschind,  und pletze dra. Z'letzt fuults im Fundement,  und's hilft nüt me. Und wemme nootno gar  zweitusig zählt, isch alles z'semme gkeit.  Und 's Dörfli sinkt no selber  in si Grab.  Wo d'Chilche stoht, wo 's Vogts und 's Here Hus,  goht mit der Zit der Pflueg